
PROIECT
DISPOZIȚIE Nr. 173 din 15.07.2026

privind constituirea Comisiei de concurs, a Comisiei de soluționare a contestațiilor și a secretariatului acestora pentru examenul de promovare în grad profesional. 
Având în vedere Raportul de specialitate nr. 3740 /15.07. 2026 întocmit de Compartimentul Resurse Umane, prin care se propune constituirea comisiilor pentru examenul de promovare în grad profesional imediat superior a funcționarului public de execuție – Referent, clasa III, grad profesional asistent din cadrul Compartimentului Registrul Agricol , în gradul profesional principal;
În conformitate cu prevederile:
-Art. 479 și următoarele din O.U.G. nr. 57/2019 privind Codul administrativ, cu modificările și completările ulterioare;
-Normelor privind organizarea și dezvoltarea carierei funcționarilor publici (Anexa nr. 8 la O.U.G. nr. 57/2019);
-Art. 87 alin. (1) și (2) din Normele privind organizarea și dezvoltarea carierei funcționarilor publici, referitor la dreptul de a beneficia de indemnizație pentru activitatea desfășurată în cadrul comisiilor;
-Prevederile H.G. nr. 146/2026 prin care se stabilește că, începând cu data de 01 iulie 2026, salariul de bază minim brut pe țară garantat în plată este de 4.325 lei lunar;
În temeiul: Prevederilor art. 196 alin. (1) lit. b) raportat la art. 155 din O.U.G. nr. 57/2019 privind Codul administrativ, cu modificările și completările ulterioare;
VICEPRIMAR (cu atribuții delegate prin Dispoziția nr. 137/2026) Comunei Miclești, Județul Vaslui;
DISPUNE:
Art. 1. Se constituie Comisia de concurs pentru examenul de promovare în grad profesional imediat superior a funcționarului public de execuție din cadrul Compartimentului Registrul Agricol, (Referent, clasa III, grad asistent la grad principal), programat pentru proba scrisă în data de 17.08.2026, ora 10:00, în următoarea componență:

1. Președinte: Hriscu Petrică Marian – Secretar General al Comunei Miclești
2. Membru: Olaru Cristina-Dana – Inspector, clasa I, grad profesional asistent în cadrul aparatului de specialitate

3. Membru: Carp Roberta-Andreea – Inspector, clasa I, grad profesional asistent în cadrul aparatului de specialitate

Art. 2. Se constituie Comisia de soluționare a contestațiilor pentru examenul menționat la Art. 1, în următoarea componență:

1. Președinte: Anton Gheorghe Liviu  – consilier achizitii publice  Primăria Miclesti 
2. Membru: Sabadac Mihaela  – Referent superior  Primăria Miclesti 
3. Membru: Ninu Simona Liliana – Contabil, reprezentant Primăria Boțești

Art. 3. Se desemnează în calitate de Secretar al Comisiei de concurs și al Comisiei de soluționare a contestațiilor domnul Bursuc Gheorghe – Inspector Resurse Umane (cu atribuții de resurse umane delegate) în cadrul aparatului de specialitate.

Art. 4. Pentru activitatea desfășurată în cadrul Comisiei de concurs, respectiv în cadrul Comisiei de soluționare a contestațiilor, președinții, membrii și secretarul acestora desemnați au dreptul la o indemnizație reprezentând 10% din salariul de bază minim brut pe țară garantat în plată, aflat în vigoare la data desfășurării examenului (respectiv 432,5 lei pentru fiecare membru/secretar per comisie, raportat la valoarea brută de 4.325 lei stabilită prin H.G. nr. 146/2026). Plata indemnizației prevăzute la alin. (1) se va efectua din bugetul local al Comunei Miclești.

Art. 5. Membrii comisiilor de concurs și de soluționare a contestațiilor, precum și secretarul acestora, au obligația de a respecta cu strictețe atribuțiile ce le revin conform legii, inclusiv normele privind evitarea conflictului de interese și asigurarea confidențialității subiectelor de examen.

Art. 6. Cu ducerea la îndeplinire a prezentei dispoziții se încredințează persoanele nominalizate la art. 1, art. 2, art. 3, precum și Compartimentul Financiar-Contabil din cadrul Primăriei Comunei Miclești.

Art. 7. Prezenta dispoziție va fi comunicată, prin grija Secretarului General al Comunei Miclești:

· Instituției Prefectului - Județul Vaslui, pentru efectuarea controlului de legalitate;

· Persoanelor nominalizate în prezenta dispoziție;

· Spre afișare la sediul instituției și publicare pe site-ul oficial al Primăriei Comunei Miclești (https://primariamiclesti.ro).

